Fluttur á mölina eftir 55 ár í sveitinni Helgi Jónsson frá Haukagili . Helgi Jónsson sem gjarnan er kenndur við Haukagil er tiltölulega nýfluttur á Akranes eftir að hafa búið alla sína ævi í Hvítársíðu . Helgi er þekktur fyrir að kunna lag á dráttarvélum og hefur unnið við dráttarvélaviðgerðir í gegnum tíðina , en er nú fluttur á mölina þar sem lítið fer fyrir traktorum . „ Þegar ég var að leita mér að íbúð var það algjört skilyrði að hafa bílskúr . Maður verður að hafa eitthvert pláss til að dunda í , ” segir Helgi , dregur upp bláan Winston og fær sér sígarettu . Skúrinn er stráður dráttarvélapörtum en allt á þó sinn stað . Massey Ferguson startarar í einni hillu , nýmáluð bretti á traktor í einu horninu , vél í öðru og verkfæri á sínum stöðum á veggjum . Rætt er við Helga um gömul heimkynni og ný , dráttarvélaviðgerðirnar og fleira í nýjasta tölublaði Skessuhorns sem kom út í dag .